**ŠILALĖS SPORTO MOKYKLOS SPORTO SALĖS VALYTOJO-RŪBININKO**

**PAREIGYBĖS APRAŠYMAS**

**I. BENDROJI DALIS**

1. Valytojo - rūbininkopareigybė, dirbančio pagal darbo sutartį, priskirta V darbuotojų grupei.

3. Pareigybės lygis – D, kodas 9112.

3. Pareigybės paskirtis - palaikyti švarą ir tvarką priskirtuose plotuose ir patalpose*.*

4. Valytoją - rūbininką priima ir atleidžia iš darbo sporto mokyklos direktorius įstatymų nustatyta tvarka.

**II. SPECIALIEJI REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialiuosius reikalavimus:

5.1. turėti ne žemesnį kaip vidurinį išsilavinimą;

5.2. turėti galiojančią sveikatos medicininio patikrinimo pažymą, kuri leidžia tą darbą atlikti;

5.3. Žinoti:

5.3.1. elektrinių prietaisų naudojimo tvarką;

5.3.2. plovimo ir dezinfekcijos priemonių paskirtį, koncentraciją r naudojimo būdus;

5.3.3. elektros saugos pagrindus

5.4. išmanyti mechanizuotų valymo instrumentų ir mechanizmų paskirtį, naudojimo tvarką ir reikalavimus;

5.5. būti susipažinęs su darbo tvarkos taisyklėmis, saugos ir sveikatos darbe bei gaisrinės saugos reikalavimais;

5.6. mokėti valstybinę lietuvių kalbą, gebėti sklandžiai dėstyti mintis raštu ir žodžiu.

**III. ŠIAS PAREIGAS EINANČIO DARBUOTOJO FUNKCIJOS**

6. Šias pareigas einantis darbuotojas vykdo šias funkcijas:

6.1. reguliariai, pagal higienos reikalavimus, palaiko pavyzdingą tvarką ir švarą bei kruopščiai valo paskiras patalpas kasdien, drėgnu būdu, dulkų siurbliu, laikantis nustatyto jų tvarkymo eiliškumo. Kasdien valo veidrodžius, stilines duris ir durų rankenas;

6.2. ruošia plaunamus ir dezinfekcijos skiedinius, valo jais tualetus, koridorius, dušus, rūbines ir kitas tarnybines ir pagalbines patalpas;

6.3. pildo popieriaus laikiklius, užpildo muilines skystu muilu;

6.4. po atlikto darbo sutvarko darbo priemones ir kitą inventorių ir sandėliuoja jį nustatytoje pagalbinėje patalpoje;

6.5. priima saugoti sporto bazių lankytojų drabužius treniruočių, sporto varžybų ir kitų renginių metu;

6.6. atsako už daiktus, priimtus saugoti rūbinėje, tačiau neatsako už brangius daiktus, dokumentus;

6.7. valyti langus laikantis darbų saugos reikalavimų du kartus per metus. Esant reikalui ir dažniau;

6.8. pastebėjus baldų, sienų, durų, santechninių ir kt. įrenginių gedimus, informuoja asmenį, atsakingą už ūkinę dalį;

6.9. baigus darbą, patikrina patalpas, tvarkingai sustato kėdes, nepalieka užgriozdintų praėjimų, atsuktų čiaupų, patikrina, ar nėra neišjungtų elektros prietaisų, ar uždaryti langai;

6.10. šiltuoju sezono metu prižiūri sporto centro teritoriją;

6.11. pagal kompetenciją vykdo kitų nenuolatinio pobūdžio Sporto mokyklos direktoriaus, asmens, atsakingo už ūkinę dalį, pavedimus, atitinkančius Sporto mokyklos tikslus ir uždavinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su nuostatais susipažinau ir sutinku:

Šilalės sporto mokyklos sporto salės

valytojas-rūbininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)

Šilalės sporto mokyklos sporto salės

valytojas-rūbininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)

Šilalės sporto mokyklos sporto salės

valytojas-rūbininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)